I. IDENTIFIKÁCIA  ORGANIZÁCIE

Názov organizácie: Divadelný ústav
Sídlo organizácie: Bratislava  813 57, Jakubovo nám. 12
Identifikačné číslo organizácie: 164 691
Zriaďovateľ: Ministerstvo kultúry Slovenskej republiky
Dátum  zriadenia: 01. 01. 1969
Zriaďovacia listina: Rozhodnutie Ministerstva kultúry Slovenskej republiky o zmene a doplnení zriaďovacej listiny Národného divadelného centra vydanej 27. 1. 1999  pod číslom MK – 265/1999–1 platnej s účinnosťou od 1. 2. 1999. (zriaďovacia listina sa nachádza na internetovej stránke DÚ: www.theatre.sk) 
Forma hospodárenia: príspevková organizácia.

Štatutárny orgán – riaditeľka: Mgr. Silvia Hroncová

Vedúci organizačných útvarov v roku 2000:

•	Doc. PhDr. Ján Jaborník, vedúci Oddelenia divadelnej dokumentácie a informatiky (ODDI)
•	Juraj Šebesta, PhD, vedúci Oddelenia výskumu a edičnej činnosti (OVEČ)
•	Ing. Zuzana Uličianska, vedúca Oddelenia vonkajších vzťahov (OVV)
•	RNDr. Margaréta Klimáčková, vedúca Oddelnia riaditeľa
•	Milada Mercová, vedúca Ekonomického oddelenia (EO)   

II. POSLANIE A STREDNODOBÝ VÝHĽAD ORGANIZÁCIE

Divadelný ústav existuje od roku 1969 (od roku 1961 existoval ako detašované pracovisko Divadelního ústavu Praha, ktoré vzniklo z bývalého divadelného oddelenia Slovenského národného múzea v Bratislave). V roku 1984 sa Divadelný ústav zlúčil s Výskumným oddelením kultúry a umenia a pracovisko existovalo pod názvom Ústav umeleckej kritiky a divadelnej dokumentácie, ktorý v tomto spojení existoval do roku 1990. V roku 1991 sa názov Ústav umeleckej kritiky a divadelnej dokumentácie zmenil na Národné divadelné centrum. Transformácia inštitúcie, spojená s návratom k pôvodnému názvu,  sa začala realizovať v roku 1999 vydaním novej Zriaďovacej listiny, ktorú vydalo MK SR dňa 27. 1. 1999  s účinnosťou od 1. 2. 1999 Divadelný ústav sa v priebehu roka 1999 vyprofiloval na dokumentačno-informačno-výskumné pracovisko. Niektoré z aktivít ako metodická činnosť, hodnotenie umeleckých výkonov jednotlivých divadiel vybranými divadelnými kritikmi, zasahovanie do personálnych, ekonomických a transformačných premien divadiel, financovanie projektov investičného i neinvestičného charakteru, ktoré nevychádzajú priamo  z poslania Divadelného ústavu tak ako je definovaný v Zriaďovacej listine,  sa od roku 1999 eliminovali.

Divadelný ústav je od roku 1999 výsostne odbornou inštitúciou, ktorá plní niekoľko nezastupiteľných úloh v oblasti mapovania a výskumu profesionálnej divadelnej kultúry na Slovensku.
Základné dlhodobé a ťažiskové činnosti sú zamerané najmä na: 
•	zhromažďovanie, systematizovanie, odborné spracovávanie a sprístupňovanie národného kultúrneho dedičstva v oblasti profesionálneho divadla na Slovensku od roku 1920  po súčasnosť (jedna  z priorít  krajín Európskej únie  v problematike ochrany kultúrneho dedičstva)
•	zabezpečovanie kontinuálneho zberu dobových materiálov o divadle - tlač, fotografie, režijné knihy, zbierkové fondy (makety, scénické návrhy, kostýmy, bábky od vzniku prvej profesionálnej scény na Slovensku v roku 1920, historicky cenné zbierky DÚ - nábytok, obrazy a iné predmety z pozostalosti popredných slovenských režisérov, dramatikov, hercov, scénografov, vrátane súkromných knižničných zbierok)
•	základný historický a aktuálny výskum v oblasti divadelnej kultúry na Slovensku
•	systematické zhromažďovanie knižných publikácií a časopisov s divadelnou tematikou - knižnica DÚ je popri knižnici VŠMU jedinou špecializovanou divadelnou knižnicou s celoslovenskou pôsobnosťou
•	systematické zaznamenávanie  inscenácií slovenských aj zahraničných divadiel pre videotéku DÚ - jedinú svojho druhu na Slovensku
•	kompletizovanie údajov o profesionálnom divadle od jeho vzniku  do počítačovej databázy profesionálneho slovenského divadla THEISA
•	prezentácii slovenského divadla v zahraničí - formou výstav z fondov DÚ v slovenských inštitútoch v zahraničí, knižných prezentácií na  knižných veľtrhoch, vydávania knižných publikácií Contemporary Slovak Drama a Slovak Theatre
•	sprístupňovanie aktuálnych informácií z oblasti divadelného umenia na Slovensku a v zahraničí (premiéry, programy, profily divadiel, festivaly, podporné programy a granty, semináre, periodiká, teatrologická literatúra) formou  spravodajcu  Správy DÚ a internetovej stránky DÚ www.theatre.sk odbornej a širšej verejnosti
•	edičná činnosť v oblasti divadelného umenia (pôvodné a prekladové teatrologické diela, hry...)
•	podpora pôvodnej slovenskej drámy vypísaním súťaže pôvodnej drámy DRÁMA a následným publikovaním víťazných textov
•	legislatívnu iniciatívu a oponentúru v oblasti divadelnej kultúry na Slovensku
•	štatistické služby v oblasti profesionálnej divadelnej siete spracovávané pre MK SR a Štatistický úrad SR
V uvedených činnostiach je Divadelný ústav jedinou štátnou organizáciou na Slovensku, ktorá tieto činnosti vykonáva.

III. CHARAKTERISTIKA KONTRAKTU ORGANIZÁCIE S ÚSTREDNÝM
ORGÁNOM A JEHO PLNENIE

     Divadelný ústav v roku 2000 nemal podľa Návrhu opatrení na vypracovanie kontraktov medzi ústrednými orgánmi štátnej správy a organizáciami v ich pôsobnosti s ústredným orgánom uzavretý žiadny kontrakt.

IV. ČINNOSTI ORGANIZÁCIE 

Oddelenie divadelnej dokumentácie a informatiky

1.	Dokumentácia a informatika
a/ Priebežné práce v dokumentácii vrátane poskytovania služieb záujemcom a inštitúciám.
V rámci priebežných prác vytváranie inscenačných obálok pre nové inscenácie sezóny 1999/2000 a 2000/2001 s bulletinami, fotografiami, plagátmi a výstrižkami vrátane vypracúvania  bibliografie recenzií, kritík a iných tlačových materiálov k jednotlivým inscenáciám uvedených sezón.
V rámci priebežných prác tiež dopĺňanie materiálov do obálok vo fonde osobností a vo fonde obálok vytváraných podľa tematických hesiel.

 b/ Kompletizácia inscenačných obálok za sezóny 1998/1999 a 1999/2000, zaradenie do lístkovníc a spolupráca pri prípravách ročeniek za uvedené sezóny.

c/ Monitorovanie tlače (11 denníkov, 7 periodík a 9 odborných časopisov) pre potreby DÚ a pre inštituciálnych predplatiteľov (17 divadiel, l inštitúcia). Za rok 2000 zisk z týchto služieb činil vyše 52 000.- Sk.
V rámci výstrižkovej činnosti špeciálne monitorovanie tlače s ohľadom na materiály, týkajúce sa činnosti českých divadelníkov na Slovensku. V rámci dohody a spolupráce s DÚ Praha zasielanie týchto materiálov do pražského DÚ a tiež spracúvanie výstrižkov a materiálov o činnosti slovenských divadelníkov  v Čechách, ktoré recipročne zasiela DÚ Praha podľa nášho výberu z prekladanej bibliografie, ako ju vypracúvajú v pražskom DÚ. 

d/ Triedenie a spracúvanie dát v databáze osobností, ktoré sme získali a zhromaždili v rámci spracúvania projekt retroročeniek za sezóny 1967-1971, z čoho ročenky za sezónu 1967/1968, 1968/1969, 1969/1970 a 1970/1971 sú už spracované. Aj v roku 2000 sa tieto podklady a materiály získavali najmä návštevami jednotlivých divadiel a spoluprácou s ich osobnými oddeleniami, resp. inými inštitúciami. Systematická pozornosť sa venovala najmä práci v archíve košického Divadla Janka Borodáča, Štátnej opery v Banskej Bystrici, kde sa nachádzajú aj materiály zvolenského Divadla Jozefa Gregora Tajovského a Oblastnému archívu v Košiciach, kde sa nachádzajú niektoré osobné materiály košického divadla. V rámci tejto činnosti sa  zhromaždili všetky doterajšie informačné fondy DÚ a získal sa spoľahlivý prehľad o doterajšej databáze osobnosti v DÚ, založenej na systéme kartičiek.  

e/ Kompletizácia všetkých dokumentačných materiálov na základe ktorých vznikali ďalšie zväzky edičného projektu o umeleckej činnosti Jána Jamnického.

f/ Skompletizovanie bulletinov z inscenácií jednotlivých divadiel za sezóny 1998/1999 a 1999/2000 do fondu nedotknuteľných bulletinov, ktoré sa dávajú viazať. 

g/ Zaradenie inscenačných obálok neštátnych divadiel, ktoré doteraz neboli zaradené v ústrednom dokumentačnom systéme (PIKI a Divadla a.ha.).

h/ Práce v dokumentácii, spojené s novými priestormi a  sťahovaním i nová reorganizácia uskladnenia archívnych materiálov zo zbierky bulletinov a niektorých pozostalostí.

2. Bibliografia   
a/ Novovytvorenie systematickej bibliografie DÚ, ktorá doteraz v tejto inštitúcii absentovala. Spracúva sa jednak z výstrižkovej činnosti realizovanej v rámci DÚ, jednak z celoslovenských bibliografických prameňov. 
  
b/ Spolupráca na príprave bibliografickej časti pri realizácii projektu retroročeniek 1967 – 1971.

c/ Nevyhnutné prípravné práce aj na  postupné zavádzanie  systému bibliografického spracúvania všetkých ostatných materiálov, získavaných v rámci výstrižkovej činnosti DÚ.

d/	V rámci odbornej činnosti s informačným systémom vypracovanie súpisov, iniciovaných  rozličnými príležitosťami (výročia, vydávanie publikácií, resp. na požiadanie):
- súpis vytvorených hereckých postáv Andreja Mojžiša
- súpis vytvorených hereckých postáv Magdy Pavelekovej
- súpis inscenácií hier Petra Karvaša v slovenských    profesionálnych divadlách
- súpis inscenácií hier Ivana Stodolu v slovenských    profesionálnych divadlách
- súpis hier Eugena O´Neilla v slovenských profesionálnych divadlách
- súpis hier anglických dramatikov v slovenských profesionálnych divadlách
- súpis premiér Divadla Astorka-Korzo 90 1990-2000
- súpis postáv jednotlivých hercov, ktoré v tomto divadle vytvorili, súpis hosťujúcich tvorcov v tomto divadle s dielami, ktoré tu vytvorili
- vypracovanie  bibliografie publikovaných materiálov divadla Astorka - Korzo ´90 za roky 1990 - 2000 jednak k jednotlivým inscenáciám, jednak v všeobecnej problematike činnosti divadla

3. Videotéka, filmotéka, fonotéka
a/ Kontrolné prezretie 1100 kaziet, ktoré sa nachádzajú vo videotéke DÚ, v súvislosti s tým  revízia doterajších zoznamov a vyhotovenie nových kartotečných lístkov každého záznamu a príprava týchto lístkov na vyhotovenie lístkovej kartotéky videozáznamov, tak, aby slúžila informačnej funkcii a praktickému vyhľadávaniu v styku so záujemcami

b/ Revízia filmotéky. Ďalšie sfunkčnenie filmových záznamov v dôkladným prepisom všetkých ostávajúcich filmov na  videokazety.

c/ Kontrola fonotéky podľa záznamov, ktoré zachytávajú jej obsah. Prípravné organizačné práce pre začiatok prepisovania existujúcich magnetofónových kotúčov na CD nosiče, aby sa fonotéka mohla funkčne využívať. Kontrola prvých pokusných prepisov  a prvá fáza ich realizácie.

d/	Systematické dopĺňanie videozáznamov z inscenácií priebežných sezón a vypracovanie stavu zaznamenaných inscenácií za sezóny 1998/1999 a 1999/2000.

4. Výstavnícka činnosť
Oddelenie divadelnej dokumentácie a informatiky pri realizácií výstav úzko spolupracovalo s Oddelením vonkajších vzťahov. Prevažná časť vystavených exponátov pochádza zo zbierok DÚ. 

a/ Príprava a realizácia výstavy k 100. výročiu narodenia Hany Meličkovej vrátane časti výstavy pri príležitosti uvedenia poštovej známky s Hanou Meličkovou v DSNP Martin.

b/ Príprava a realizácia výstavy k 100. výročiu narodenia Andreja Bagara vrátane  jej inštalácie pri príležitosti seminára v Trenčianskych Tepliciach.

c/ Pri príležitosti 80. výročia vzniku SND príprava výstav
       - Pocta scénografii
       - Pocta prvým
-	Zakladatelia a priekopníci slovenskej opery 

d/ Rozsiahla výstava Slovenské profesionálne bábkové divadlo v Múzeu loutkářských kultur v Chrudimi.

e/ Výstava Kniha kníh spoza opony realizovaná pri príležitosti Roku kresťanskej kultúry. Vernisáž v DSNP Martin,  reinštalovaná v Trnavskom divadle a pri príležitosti celoslovenskej prehliadky kresťanského divadla v Močenku 2000.

f/ Výstava pri príležitosti 80. výročia narodenia Petra Karvaša - inscenácie jeho hier  v slovenských profesionálnych divadlách, realizovaná v Divadle Slovenského národného povstania v Martine.

g/ Výstava slovenského divadelného plagátu v slovenskom inštitúte v Ríme.

h/ Výstava pri príležitosti výročia Radošinského naivného divadla v Trenčíne.

i/ Výstava scénografa Jána Zavarského v Divadle WEST.

j/ Výstava o nerealizovanom 11. ročníku Bábkárskej Bystrice v rámci jej 12. ročníka.

k/ Participácia na výstavách E.Farkašovej, M.Ferenčíka, na výstave k 80. narodeninám B.Slabejovej, na projekte Nostalgia 2000. 

l/ Príprava výstavy o speváckych začiatkoch Edity Gruberovej v DJGT v Banskej Bystrici, realizovaná v Slovenskom kultúrnom inštitúte vo Viedni.

Tabuľka:  Výstavy
		Výstavná činnosť v Divadelnom ústave v roku  2000 						
													
        Domáce výstavy											
												 	
por.	 	názov výstavy	 	       autor	 	      termín konania	           miesto konania		
čís.	 	 	 	 	 	 	 	 	 	 	 		
  1.	Divadelný plagát činohry SND	 	Mgr. Ivan Lacika	17. 1. - 15. 2. 2000	Vestibul Trnavského divadla		
 	a Tomáša Berku	 	 	 	 	 	 	 	 	 		
  2.	Hana Meličkova - 100. rokov od narodenia	PhDr. Ladislav Lajcha	27. 1. - 6. 3. 2000	Vestibul DPOH - SND Bratislava		
 	 	 	 	 	 	 	 	 	 	 	 		
  3.	Scénografia Jána Zavarského	 	Dr. D. Polačková, 	17. 2. - 30. 5. 2000 	Vestibul Divadla WEST		
 	 	 	 	 	I. Lacika, V. Burešová	 	 	 	 	 		
  4.	80 rokov SND	 	 	J. Blaho, L. Lajcha, 	1. 3. - 26. 3. 2000	Vestibuly SND - MS, DPOH, 		
 	 	 	 	 	O. Dlouhý, I. Lacika	 	 	Opera	 	 		
  5. 	MartinBrezina - scénografia	 	PhDr. O.Dlouhý	11. 5. - 3. 8. 2000	Šarišská galéria Prešov		
 	 	 	 	 	 	 	 	 	 	 	 		
  6.	Radošinské naivné divadlo	 	I. Lacika	 	26. 5. - 9. 7. 2000	Galéria naivného umenia Trenčín		
 	 	 	 	 	 	 	 	 	 	 	 		
  7. 	Kniha kníh spoza opony	 	Z. Marková	1. 6. - 30. 6. 2000	Vestibul Trnavského divadla		
 	 	 	 	 	 	 	 	 	 	 	 		
  8.	Pozor na Schnitzlera!	 	PhDr. A. Grusková	8. 6. - 30. 7. 2000	Rakúsky inštitút Bratislava		
 	 	 	 	 	 	 	 	 	 	 	 		
  9.	80. rokov slovenského profesionálneho	L. Lajcha, J. Blaho	16. 6. - 20. 8. 2000	Výstavné priestory SNG		
 	divadla	 	 	 	I. Lacika, O. Dlouhý	 	 	zámok Zvolen	 		
 10. 	Slovenský divadelný plagát	 	I. Lacika, 	 	14.9. - 30.11.2000	Vestibul Divadla WEST		
 	 	 	 	 	 	 	 	 	 	 	 		
 11.	Andrej Bagar - 100 rokov od narodenia	L. Lajcha	 	28.9. - 23.10.2000	Výstavné priestory Dvorany		
 	 	 	 	 	 	 	 	 	v Trenčiasnkych Tepliciach		
 12. 	Pozdrav - pri príležitosti životného jubilea 	L. Lajcha	 	18.9. - 30.10.2000	Vestibul DAB Nitra	 		
 	Boženy Slabejovej	 	 	 	 	 	 	 	 	 		
13. 	XI. bábkarská Bystrica, ktorá sa nekonala	V. Predmerský	1. 10. -30.10.2000	Vestibul Divadla Na Rázcestí		
 	 			 	 	 	 	 	Banská Bystrica	 		
14. 	Andrej Bagar - 100 rokov od narodenia	L. Lajcha  	23.10. - 30.1.2001	Vestibul DPOH Bratislava		
 	 	 	 	 		 	 	 	 	 	 		
15. 	NOSTALGIA EXPO 2000 Ochrana a spolo-	O. Dlouhý, I. Lacika	29. 11. - 3. 12. 2000	Dom umenia Bratislava		
 	čenské uplatnenie kultúrneho dedičstva	 	 	 	 	 		 		
 	zreštaurované makety L. Vychodila	 	 	 	 	 	 	 		
16. 	80. výročie nedožitých narodením 	 L. Lajcha	 	1. 12. 2000 -30.1.	Vestibul DSNP Martin		
 	Petra Karvaša	 	 	 	 	2001	 	 	 	 		
17. 	Martin Brezina - scénografia	 	O. Dlouhý	 	2. 12. 2000 - 30. 1.	Salónik ŠD Košica	 		
 				 	 	 	2001	 	 		 		
18.	Ctibor Bachratý - Divadlo divadla	 	 B. Bachratý	10. 12. 2000 -	Galéria Profil Bratislava		
 	 	 	 	 	 	 	8.1.2001	 	 	 	 		

	Zahraničné výstavy											
 											 		
  1. 	Divadelná architektúra na Slovensku	O. Dlouhý	 	10. 1. -10. 21. 2000	Slovenský inštitút Viedeň		
 	 	 	 	 	 	 	 	 	Rakúsko	 	 		
  2.	80 rokov slovenského profesionálneho	O. Dlouhý, L. Lajcha,	30. 3. 21. 4. 2000	Slovenský inštitú Praha		
 	divadla	 	 	 	I. Lacika, J. Blaho	 	 	Česko	 	 		
  3. 	Pozor na Schnitzlera!	 	A. Grusková	10. 5. - 2. 6. 2000	Slovenský inštitút Viedeň		
 	 	 	 	 	 	 	 	 	Rakúsko	 	 		
  4. 	Scénografia Milana Ferenčíka	 	I. Lacika, L. Lajcha	25. 8.- 18. 9. 2000	Dvorana Vincentka Luhačovice		
 	 	 	 	 	 	 	 	 	Česko	 	 		
  5.	Slovenský divadelný plagát	 	I. Lacika	 	7. 10.-  5. 11. 2000	Slovenský inštitút Viedeň		
 	 	 	 	 	 	 	 	 	Rakúsko		 		
  6.	Pozor na Schnitzlera!	 	A. Grusková	25. 10. - 13. 11. 2000             	Slovenský inštitút Budapešť		
 				 	 	 	 	 	Maďarsko	 	 		
  7. 	Maďarská dráma na Slovensku	 	S. Hroncová	25. 10. - 13. 11. 2000         Slovenský inštitút Budapešť	 	 	 		
 	 	 	 	 	 	 	 	 	Maďarsko	 	 		
  8. 	Slovenský divadelný plagát	 	I. Lacika	 	7. 7. - 30. 8. 2000	Slovenský inštitút Rím		
 				 	 	 	 	 	Taliansko		 		
  9. 	Edita Gruberová	 	 	J. Blaho	 	10. 12. 2000- 10.1.	Slovenský inštitút Viedeň		
 	 	 	 	 	 	 	2001	 	Rakúsko	 	 		

5. 	Edičná činnosť
Oddelenie divadelnej dokumentácie a informatiky v edičnej činnosti úzko spolupracovalo s Oddelením výskumu a edičnej činnosti. Ide najmä o publikácie: Ján Jamnický – Princ a mág,  J. Barč – Ivan: Hry, Zápas o zmysel a podobu SND, Ročenka 1999/2000.

6. Scénografický fond
a/ Spracúvanie scénografického fondu formou katalogizačných kariet. Projekt je rozsiahly, postupuje sa podľa stanoveného plánu.

b/ Zreštaurovanie 10 kusov makiet scén Ladislava Vychodila v spolupráci s odborníkom  Kamilom Granecom a stanovenie ďalších perspektív tejto spolupráce.

7. Akvizičná činnosť
a/ Činnosť akvizičnej komisie pri odbornom prieskume, získavaní a realizácii nákupov od popredných osobností slovenského profesionálneho divadla.
   
b/ Odborný prieskum materiálov, spracovanie a realizácia nákupov:
       - pozostalosť Márie Markovičovej
       - pozostalosť Petra Karvaša
       - pozostalosť Zoltána Rampáka
       - nákup od Ladislava Vychodila
       - nákup od Tomáša Berku
       - nákup od Petra Čisárika
       - nákup od Štefana Šugára

8. Knižnica
a/ Priebežné dopĺňanie knižničného a časopiseckého fondu. (v roku 2000 cca 30 000 kníh a časopisov).
  
b/ Priebežná výpožičná činnosť a služby verejnosti. 
Počet výpožičiek prezenčne: 2.400. 
Počet výpožičiek absenčne: 3.600.

c/ Začiatok a priebežná činnosť projektu počítačového spracúvania knižničného fondu. V priebehu roku sa realizovala prvá časť - spracovanie rozmnoženín divadelných hier v počte 
10 000 knižných titulov.

d/ V rámci plánovaného počítačového spracúvania knižničného fondu sa na oddelení vypracovala konečná verzia heslára, podľa ktorého sa bude postupovať pri spracúvaní tematických a vecných hesiel.

e/ Priebežná realizácia výberu a nákupu kníh a publikácií.

0ddelenie výskumu a edičnej činnosti

1. Edičná činnosť 
Prioritou Divadelného ústavu naďalej ostáva sprístupňovanie základných prác svetovej i slovenskej teatrológie, a to najmä v oblasti teórie a histórie divadla, ako aj sprístupňovanie kvalitných titulov slovenskej a svetovej drámy v rámci edícií Slovenské divadlo, Slovenská dráma, Contemporary Slovak Drama, Svetové divadlo a Svetová dráma. DÚ sa usiluje využiť vlastné kapacity a zdroje v oblasti publikácií dokumentačného rázu, ako je napr. séria publikácií o Jánovi Jamnickom či dvojzväzkové Slovenské národné divadlo – dokumenty (1920 – 1938) a (1938 – 1945). V uplynulom období sa pozitívne prejavila spolupráca s Redakčnou radou Divadelného ústavu (v zložení:  prof. PhDr. Soňa Šimková, CSc., doc. PhDr. Zuzana Bakošová-Hlavenková, CSc.,  doc. Martin Porubjak, doc. PhDr. Nadežda Lindovská,  doc. PhDr. Jana Wild,  doc. PhDr. Vladimír Štefko), ktorá vnáša do edičnej činnosti DÚ cenné poznatky a skúsenosti. V roku 2000  posúdila cca 30 edičných návrhov. 

Ukončené edičné projekty: 

Contemporary Slovak Drama 2
    Pokračovanie novej edície určenej na propagáciu súčasnej slovenskej drámy v zahraničí. DÚ pokračuje v predstavovaní autorov, ktorí určujú vývin súčasnej slovenskej drámy a ich tvorba súzvučí s dianím v súčasnej európskej dráme. Dôležitým kritériom výberu je aj potenciálna inscenovateľnosť textov v zahraničí, prípadne ich účasť na scénických čítaniach a workshopoch. Prvý diel publikácie mal veľmi dobrý ohlas, náklad sa rozobral v priebehu jedného roka prostredníctvom divadelných liniek – festivalov, workshopov, konferencií a pod. Zahraniční divadelníci veľmi oceňujú možnosť zoznámiť sa so súčasnými slovenskými dramatikmi práve týmto spôsobom. Hru Martina Čičváka – (Frankie Is OK, Peggy Is Fine and the House Is Cool! (Dom, kde sa to robí dobre) si vybrali organizátori medzinárodného festivalu v rumunskom Sibiu na scénické čítanie spolu s ďalšími siedmimi textami z celej Európy; hru tiež  inscenovali  v Divadle mladých vo Viľniuse. 
    Do druhého zväzku sme vybrali autorov a tituly: Tomáš Horváth – The Chair (Stolička), Laco Kerata – On the Surface (Na hladine), Silvester Lavrík – Katarína, Jozef Gombár – Hugo Carp (Hugo Karas). 

Divadlá na Slovensku: sezóna 1999/2000
    Základná faktografická publikácia – divadelná ročenka -  dokumentujúca činnosť divadiel a tvorcov v danej sezóne, vychádzajúca z databázy a dokumentácie Divadelného ústavu. Nevyhnutná príručka pre všetkých teatrológov a divadelných publicistov, ktorí potrebujú prehľad o činnosti divadiel a tvorcov v danej sezóne. Ročenka má aj svoju štatistickú hodnotu. Obsahuje údaje o premiérach a stavoch súborov v danej sezóne, vrátane umeleckých škôl, autorský register, zoznam umeleckých pracovníkov, časť In memoriam, údaje o zájazdoch a hosťovaniach, o prehliadkach a festivaloch, o divadelných výstavách, literatúre, časopisoch a oceneniach. Ročenka Divadlá na Slovensku 1999/2000 vyšla v novej grafickej úprave. 

Slovak Theatre 2000
      Reprezentatívna publikácia v anglickom jazyku a s množstvom fotografií, určená na propagáciu slovenského divadla v zahraničí, prináša štúdie a články o divadelných projektoch a tvorcoch, ktorých tvorba presahuje naše hranice, i aktuálne informácie z divadelného diania na Slovensku. 

Sprievodca mladým divadlom 
   	Publikácia sa usiluje zmapovať tvorbu mladej a najmladšej generácie divadelníkov, režisérov, tanečníkov,  dramatikov, bábkárov atď. V profiloch, rozhovoroch a štúdiách predovšetkým mladých autorov sa objavujú mená ako Ferancová, Lavrík,  Sprušanský, Ballek, Kubran, Štrbák, Dočolomanský, Gombár a ďalšie. Publikácia je generačnou výpoveďou o tvorcoch, ktorí sa presadzujú v slovenskom, ale i v českom kontexte a majú ambíciu držať krok s vývinom divadla v zahraničí; ambíciou publikácie je tak upozorniť na prínos a prísľub mladej divadelnej generácie pre slovenské divadlo. 

Patrice Pavis: Divadelný slovník
Divadelný slovník popredného francúzskeho odborníka na súčasnú teóriu divadla, profesora Patrica Pavisa, je jedným zo základných referenčných diel z oblasti svetovej teatrológie. Na cca 900 rkp. stranách spracúva množstvo tém a pojmov so zreteľom na ich semiologický a historický aspekt. Vo Francúzsku už vyšlo viacero prepracovaných vydaní. Po preklade do niekoľkých svetových jazykov (angličtina, ruština, poľština, taliančina, slovinčina) pripravuje Divadelný ústav aj jeho prvé slovenské vydanie. Divadelný slovník je určený pre odbornú i laickú verejnosť. Vychádza s podporou francúzskeho Ministerstva kultúry a Francúzskeho inštitútu v Bratislave, v preklade profesorky VŠMU Soni Šimkovej a  prekladateľky Eleny Flaškovej.   

JUDr. Ján Jamnický: Princ a mág (3. zväzok)
    Významný slovenský režisér a herec Ján Jamnický v zrkadle kritiky. 3. časť rozsiahleho edičného projektu DÚ  - tetralógie kompletných dokumentov viažúcich sa k osobnosti a tvorbe Jána Jamnického sumarizuje ohlasy na jeho herecké a recitačné výkony. Publikácia vychádza zo zdrojov Divadelného ústavu a predstavuje veľký prínos pre slovenskú teatrológiu. Predstavuje Jána Jamnického, dnes považovaného za jedného zo zakladateľov moderného slovenského divadla, ktorý svojho času postavil slovenské divadlo svojimi najlepšími inscenáciami na úroveň vyspelého európskeho divadla. Zostavovateľ Ján Sládeček. 

Slovenské národné divadlo v dokumentoch l. zväzok (1920 – 1938)
Zápas o zmysel a podobu SND
Slovenské národné divadlo v dokumentoch 2. zväzok (1938 – 1945) 
SND vo vojnových rokoch
Zostavovateľ: Ladislav Lajcha 
Rozsiahly knižný projekt mapujúci epochu zakladania a rozvoja Slovenského národného divadla do roku 1945 s množstvom dobových spisov dokumentujúcich umelecký život a prevádzku prvej scény. Unikátny pramenný materiál vnáša svetlo do mnohých sporných momentov v neľahkých začiatkoch SND i v problematickom období Slovenského štátu. 

GunaGU: remix 
Zbierka kolektívnych textov mapuje obdobie 1985 – 2000 významného alternatívneho divadla, jedného z prvých svojho druhu na Slovensku. Vracia nás do rokov rozvinutého socializmu, keď súbor vznikol, a zároveň živo reaguje na dianie po Nežnej revolúcii. Publikácia v modernej a príťažlivej grafickej úprave obsahuje kolektívne vytvorené hry: Osídla mladého muža, Bigbít, Hlt, Caligari, Bielikovci, Pressburger blut, Dobro došli, Génius loci, koláž zo štyroch predstavení Oľgy Belešovej Len tak ľahučko. Hry dopĺňajú poviedky, básne a piesňové texty V. Baleka, tvorba legendárnej Literárgrupy Máslostroj  a drobné klebety o 15 rokoch alternatívneho divadla na Slovensku. Kniha vyšla v spolupráci s vydavateľstvom L.C.A. Levice. 

Sam Shepard: Hry
     V rámci edície Svetová dráma vychádza na Slovensku po prvýkrát reprezentatívny výber z hier významného predstaviteľa súčasnej americkej a svetovej drámy. Výber zahŕňa tituly: Skalka, Ikarova matka, Červený kríž, Krutá/Láska, Samovražda v B mol, Prekliatie hladujúcej triedy, Pochované dieťa, Kovbojka ako delo, Posadnutí láskou. Súčasťou publikácie je  rozhovor s autorom, jeho články a úvahy o divadle, dráme a umení písania, odborná štúdia o autorovi a bibliografické údaje. Publikáciu podporili Veľvyslanectvo USA v Bratislave, Fulbrightova komisia v Bratislave a Literárny fond SR. 

	Divadelný ústav venuje intenzívnu pozornosť aj podpore súčasnej slovenskej drámy. V roku 2000 DÚ realizovalo nový projekt na podporu súčasnej slovenskej drámy pod názvom Dráma 2000. Ide o prvý ročník súťaže realizovanej v spolupráci s Divadlom SNP Martin. Desať pôvodných textov, ktoré sa dostali do užšieho finále  DÚ pripravuje pre knižnú publikáciu  Dráma 2000. 

Rozpracované edičné projekty:
      Na základe odporúčaní Redakčnej rady DÚ  bol vypracovaný edičný plán na rok 2001 s nasledovnými  rozpracovanými titulmi: M. Carlson: Dejiny divadelných teórií,  Divadlá v sezóne 2000/2001, Sprievodca divadelnou sezónou 2000/2001, Slovak Theatre 2001, Contemporary Slovak Drama 3, Divadelné kalendárium 2002, Správy DÚ (10 čísel); Mária Kišonová-Hubová – Terézia Ursínyová: Volali ma Mimi, Ján Jamnický v spomienkach súčasníkov, August Strindberg: Hry pre Komorné divadlo (schválený príspevok zo Švédskeho fondu na podporu prekladov),  S. I. Witkiewicz: Hry (schválený príspevok z Poľského fondu na podporu prekladov), Július Barč-Ivan:  Súborné dramatické dielo, Peter Scherhaufer: Čítanka z dejín divadelnej réžie IV., Erika Fischer-Lichte: Dejiny drámy, Zuzana Bakošová-Hlavenková: Divadlo Astorka – Korzo´90 (spoločné vydanie s divadlom Astorka – Korzo´90). Arthur Schnitzler: Hry, Marguerite Durasová: Hry, David Mamet: Hry, Samuel Beckett: Hry; Vladimír Predmerský: Slovenské bábkové divadlo (1971 – 2000). 
V roku 2001 s presahom do roku 2002 sú plánované aj tituly Martin Slivka: Slovenské ľudové divadlo, Peter Scherhaufer: Pouličné divadlo, Ivan Stodola: Súborné dramatické dielo. 

Partneri pri edičných aktivitách Divadelného ústavu.
V uplynulom období sa osvedčila spolupráca s kultúrnymi inštitútmi, nadáciami, fondami a vydavateľstvami v záujme združovania finančných prostriedkov a zvyšovania vydavateľských možností DÚ. DÚ dosiaľ spolupracoval s vydavateľstvami Kalligram, L.C.A. a s inštitúciami, ako sú  Francúzsky inštitút, Ministerstvo kultúry Francúzskej republiky, The British Council, Kulturkontakt Viedeň, Akcia Rakúsko- Slovensko, Rakúsky ústav pre východnú a juhovýchodnú Európu, pobočka Brno a Bratislava, Švédsky fond na podporu prekladov, Poľský fond na podporu prekladov,  ale aj Slovenský literárny fond, Vysoká škola múzických umení, Fulbright Commission a Veľvyslanectvo USA v Bratislave. Edičnú činnosť DÚ podporili aj v roku 2000 Ministerstvo kultúry SR a Štátny fond kultúry Pro Slovakia.  

2. Databáza informácii o súčasnom divadle
Informačný spravodajca - Správy Divadelného ústavu 
Od januára do decembra roku 2000 vyšlo desať vydaní Správ Divadelného ústavu, jedno rozšírené číslo s rozsahom šesť strán obsahovalo aj zoznam grantov MK SR. Celkový objem za rok činí cca štyristo rukopisných strán textu v náklade 450 kusov. 
Pravidelné rubriky Správ: premiéry slovenských divadiel v nadchádzajúcom mesiaci, premiéry českých divadiel v nadchádzajúcom mesiaci, slovenské a zahraničné festivaly, konferencie, stáže, súťaže, knižné novinky, údaje o službách,  hodiny pre verejnosť, zoznamy periodík a videonahrávok, ktoré sú k dispozícii na študijné účely, správy o výstavách, poriadaných DÚ, údaje o internetových adresách, ktoré sa týkajú divadelnej problematiky. Medzi veľmi sledované patria úryvky z recenzií na tvorbu slovenských umelcov v zahraničí, hlavne v Českej republike. 
V uplynulom roku divadlá využívali možnosť bezplatne inzerovať v Správach. Zároveň sa redakcia usiluje zachytiť a uverejniť všetky rozhodnutia MK SR, ktoré sa týkajú divadiel. 

3. Distribúcia kníh DÚ 
V roku 2000 sa realizoval predaj kníh v objeme cca 200.000,- Sk. Keďže ide o dlhopredajné publikácie, je reálny predpoklad, že so zvýšením počtu nových titulov bude objem predaja v budúcnosti mierne narastať. Nedá sa však očakávať jeho výrazné zvýšenie. Pripájame prehľad o distribúcii publikácií DÚ.  

ARTFORUM -  distribuuje publikácie DÚ do  celej siete kníhkupcov SR.  
EX LIBRIS, Michalská 4, Ba 
Slovenský TATRAN, Michalská 9, Ba 

Komisionárske zmluvy uzatvorené na rok 2000:			
  ACADEMIA, Štúrova 9, Ba						
  ARTFORUM, Radvanská 1, Ba						
Alembic - Kníhkupectvo LA REDUTA, Ba				
ATLANTÍDA, Hlavná 48, Košice 					
DUMA, Dolná 35, Banská Bystrica					
GUMP, Uršulínska 9, Ba			                      		
HEURA - Odborná literatúra, Laurinská 14, Ba			
Hudobný fond, Medená 29, Ba						
HUMMEL Music, Klobučnícka ul., Ba					
LUXOR, Štúrova 3, Ba							
MAJA, nám.M.R.Štefánika, Myjava					
Music Forum - Reduta, Palackého 2 , Ba					
PERFEKT - Rybárska brána 1, Ba					
REMEDIUM, OD Ružinov, Tomášikova 14, Ba				
Slovenský spisovateľ, Laurinská 2, Ba				           
ŠD Košice 
Divad. predajňa TATRA, Nitra 						
VEDA, Štefánikova 3, Ba							
Kníhkupectvo ZEVA, Jesenského 12, Ba					

V roku 2000 začala spolupráca s knižným klubom Index Bratislava. 

4. Knižné veľtrhy
Nové tituly za rok 2000 boli odoslané prostredníctvom Literárneho informačného centra na knižné veľtrhy Londýn, Ženeva, Praha, Varšava, Frankfurt. Po ukončení výstav boli publikácie venované slovenským inštitútom a zastupiteľským orgánom v krajine veľtrhu.  Naše publikácie boli propagované v ČR na výstave Slovenského bábkového divadla v Chrudimi, na festivale Taormina v Taliansku, na podujatí IETM v Prahe, na Divadelnom festivale v Marseille, na Festivale pre deti a mládež v Subotnici, Juhoslávia, na Festivale PIF Zagreb, v Slovenskom inštitúte v Moskve, v Divadelnom múzeu Budapešť, v Divadelnom múzeu Varšava, v Slovenskom inštitúte vo Viedni a v Ríme, v SNG Prešov, v SNG na Zvolenskom zámku. DÚ daroval v apríli 2000 Odboru zahraničných stykov a krajanov MZV SR 1400 kníh  (predovšetkým publikácie staršieho dáta) v hodnote 84480 Sk pre pracovné a propagačné využitie slovenských kultúrnych inštitúcií v zahraničí. Zborníky Contemporary Slovak Drama 1,2  boli odoslané do USA, SRN, Rakúska, na veľvyslanectvo v Indii a v USA. Naše publikácie boli propagované na  festivale Divadelná Nitra 2000. V septembri sa konala prezentácia edičnej ponuky DÚ v Štátnej vedeckej knižnici Banská Bystrica. Naše knihy sa predávali na festivale Bábkarská Bystrica. Všetky nové publikácie boli prezentované v relácii Slovenského rozhlasu Zrkadlenie. Recenzie vyšli v časopisoch Divadlo v medzičase, Javisko, Kultúrny život, Knižná revue, Sme. Priebežne prebiehala aktualizácia edičnej činnosti a ponuky titulov DÚ na stránke internetu.
V dňoch 9.-12.11.2000 sme sa zúčastnili na knižnom veľtrhu Bibliotéka Bratislava. V rámci sprievodného programu sa uskutočnila prezentácia titulov Čítanka z dejín divadelnej réžie III a Úvod do shakespearovského divadla. 

5. Ročenka 1999/2000 a Kalendárium
Publikovanie Divadelnej ročenky a Kalendária zostáva jednou z priorít DÚ.  
Príprava ročenky zahŕňa  sústreďovanie podkladových materiálov k danej sezóne. Paralelne s dokončovaním Ročenky 1998/1999 sa pracovalo na Ročenke 1999/2000. Do Ročenky 1999/2000 sme na základe posúdenia umeleckých výsledkov a prezentácie divadiel zaradili nové divadelné subjekty, kompletne sme spracovali údaje prezentujúce všeobecné aj konkrétne informácie o jednotlivých nových divadlách a uplynulej sezóne v nich. Prvýkrát je v tomto roku  prezentované napr. banskobystrické Divadlo z Pasáže. V kontakte so štátnymi umeleckými školami stredného a vysokého typu sme spracovali základné informácie o týchto školách, o ich absolventoch v uplynulom školskom roku a o ich umeleckých výsledkoch a jednotlivých inscenáciách, ktorými sa prezentovali verejne.
Okrem bibliografie spracovanej v DÚ sme získavali ďalšie ohlasy v tlači excerpciou maďarskej tlače vychádzajúcej na Slovensku (Új Szó, Vásárnap a ď.). 
     V roku 2000 bol pripravený Divadelný kalendár 2001, zaznamenávajúci významné výročia a jubileá osobností i divadelných inštitúcií.  

6. Práce na  počítačovom programe THEISA  
V roku 2000 sme sa plne sústredili na nahrávanie nových údajov o sezóne 1999/2000, ako aj na precizovanie jestvujúcej databázy. V rámci týchto prác sme pristúpili k revízii ročeniek za 90. roky, pretože sa ukázalo, že sa vyskytuje viacero disproporcií medzi staršími ročenkami a databázou.
     Paralelne sme začali overovať presnosť osobných údajov aktívnych umeleckých pracovníkov s jednotlivými divadlami;
	Spoluprácu sme nadviazali s VŠMU na spresnení zapisovania školských predstavení.
V spolupráci s fy. SPIRIT s.r.o. sme priebežne dolaďovali softvér. V rámci týchto prác sa zmenil a zjednodušil zápis hosťujúcich umelcov, alternácie, generovanie funkcií a činností, vyčistenie generovania Kalendária umeleckých pracovníkov, zväčšila sa kapacita niektorých  údajových položiek, doladil sa zoznam skratiek pre potreby Ročenky a pod.
Pre pracovnú časť festivalu DIVADELNÁ NITRA sme pripravili a zrealizovali prezentáciu THEISA v kontexte divadelných informačných databáz v Česku, Maďarsku a Poľsku.

6. 	Prehľad prác na príprave Stálej expozície profesionálneho divadla na  Slovensku
Miesto: Divadlo Jonáša Záborského - Prešov, Hlavná č. 50, 46, 48
Ukončenie prevádzky  budovy: 1990 
Termín začatia rekonštrukcie budovy: 1992
Predpokladaný termín ukončenia rekonštrukcie budovy č. 50: december 2001 
/za predpokladu štátnej dotácie v roku 2001 - 40 miliónov/ 
Predpokladaný termín ukončenia rekonštrukcie budov č. 46, 48: /v závislosti od investícií - 
predpoklad 20 miliónov/
Generálny projektant: Design Studio s.r.o. Hlavná 47, Prešov

a/ Genéza projektu:
Myšlienka Divadelného múzea  sa zrodila v roku 1992 a lokalita sa určila po niekoľkonásobnom neúspešnom hľadaní priestorov  v Bratislave.  O konečnom rozhodnutí vybudovať Divadelné múzeum ako pobočku Divadelného ústavu v Prešove  rozhodla najmä skutočnosť, že išlo o vzácnu historickú budovu z roku 1886, ktorá zostala po presťahovaní Divadla J. Záborského v roku 1990 do priestorov novej budovy, bez prevádzky a  vyžadovala zásadnú  rekonštrukciu. Rozhodnutie  využiť časť  priestorov  divadla na  historické expozície budúceho Divadelného múzea  urýchlilo rozhodnutie  rekonštruovať historickú  budovu. 

b/ Finančné krytie rekonštrukcie: 
1993 …………………………………9.000 000 Sk
1994 …………………………………4.000 000 Sk
1995 …………………………………9.920 000 Sk
1996 ………………………………11.560 000 Sk
1997 ………………………………20.657 000 Sk
1998 …………………………………2.389 516 Sk
1999 …………………………………4.046 454 Sk
2000 ………………………………11.799 398 Sk

c/ Spôsob  financovania stavby:
a)	Formou odvodov zo ziskov vybraných podnikov
r. 1992…………………………………21.000.000
b)	Dotácie zo ŠFK Pro Slovakia
r. 1992………………………………… 1.000.000
r. 1993………………………………… 1.000.000
r. 1996………………………………… 1.000.000
c)	VŠD Košice z vlastných príjmov /FRIM/
r. 1997…………………………………13.000.000

d)	Štátny rozpočet
r. 1996…………………………………10.000.000 /MK SR/
r. 1997……………………………………7.000.000 /MK SR/
r. 1998……………………………………2.389.516 /MK SR/
r. 1999 …………………………………4.046.454 /MK SR – KÚ Prešov/
r. 2000 ………………………………11.799.398 /MK SR – KÚ Prešov/
r. 2001 predpoklad na dokončenie č.50….40 000 000 /KÚ Prešov – MK SR/

/z podkladov Ing. Daniela Kollára, Prvá prešovská stavebná a.s. a Dr. Olega Dlouhého, Divadelný ústav/

d/ Súčasný stav:
 Na pracovnom rokovaní dňa 2. 2. 2001 v Prešove informovali predstavitelia KÚ   Prešov zástupcov Divadelného ústavu o ich  rozhodnutí dostavať v roku 2001  hlavnú  časť budovy divadla (dotácia  KÚ Prešov a MK SR by v roku 2001 mala predstavovať 40 miliónov) a  zároveň  deklarovali záujem urýchlene vyriešiť využiteľnosť budovy. Z ich pohľadu je nevyhnutné, aby v prípade, ak sa bude realizovať pôvodný projekt - Divadelné múzeum, Divadelný ústav, resp. MK SR vstúpili finančným vkladom do prevádzky budovy. V ich záujme je, aby sa Divadelný ústav  pomerne podieľal na prevádzkových nákladoch budovy divadla ako aj personálnom zabezpečení prevádzky.

e/ Návrh riešenia.
Pôvodná koncepcia  počítala s dvojdomým využitím priestorov:  
a/ s vybudovaním celoslovenského muzeálneho  a výskumného pracoviska  - /expozičné priestory, depozit zbierkových fondov, knižnica,  počítačové  pracovisko …/ 
b/ divadlo  ako  priestor pre  príležitostné hosťovanie divadiel  /v priestoroch sa nepočíta s plnohodnotnou prevádzkou  Divadla DJZ Prešov/ 

Projekt Divadelného múzea a využiteľnosť priestorov budovy novozrekonštruovaného divadla v Prešove navrhuje vedenie Divadelného ústavu  ako aj odborná rada Divadelného ústavu zásadne prehodnotiť:
Divadelný ústav dokáže z rozpočtu roku 2001 garantovať len odbornú stránku  expozičného projektu a pripraviť v tomto roku  do   zreštaurovanej časti budovy  / v roku 2001 sa počíta s prevádzkovaním priestoru č. 50/  expozíciu  Slovenské divadlo 20. storočia. Prevádzkovanie budovy by bolo pre Divadelný ústav finančne mimoriadne náročné.  Divadelný ústav môže s Divadlom J. Záborského  spolupracovať na odbornej báze,  rozhodne sa však v rámci spolupráce nemôže zaväzovať  k povinnostiam, ktoré by sa týkali  finančného krytia budovy a jej prevádzky.  

Oddelenie vonkajších vzťahov

1/ Štatistické zisťovanie
Ročné štatistické zisťovanie vykonáva  Divadelný ústav  z poverenia MK SR v rámci Programu štátnych štatistických zisťovaní. Jeho účelom je získať informácie o činnosti profesionálnych divadiel na Slovensku  v danej oblasti a na medzinárodné porovnanie. Zo základných informácií poskytnutých jednotlivými spravodajskými jednotkami spracúva DÚ ďalšie súbory dát slúžiace na orientáciu i na riešenie vecných problémov tejto oblasti. V januári roku  2000 boli oslovené všetky profesionálne divadlá bez rozdielu zriaďovateľa, t.j. aj  súkromné divadlá, združenia a agentúry, oficiálnym listom so žiadosťou o úplné a správne vyplnenie Ročného výkazu o divadle za rok 1999.  Okrem troch divadiel (Staromestské divadlo Košice, Teatro Tatro a Tradičné divadlo A. Anderleho) sa  nám podarilo sústrediť všetky ostatné štatistické výkazy a aj údaje z inscenácií produkovaných umeleckými agentúrami. 
Divadelný ústav v roku l999 inicioval aj návrh nového výkazu Programu štatistických zisťovaní pre rok 2000, keďže starý výkaz už nezohľadňoval súčasný systém financovania i organizácie divadelnej činnosti. Pri návrhu sa vychádzalo zo skúseností štatistického zisťovania v Českej republike, kde v uplynulom období prebiehala diskusia o vhodnom rozsahu a členení zisťovaných údajov, pričom boli využité aj skúseností z iných európskych štátov. Systém spracovania výkazov poskytuje väčší záber divadelných žánrov a detailnejšie sledovanie návštevnosti a finančných tokov zodpovedá požiadavkám praxe. Táto nová podoba štatistického formulára, ktorý bol  oficiálne schválený až na rok 2000, bola  zaslaná divadlám s prosbou o jej vyplnenie aj za rok 1999, a to nad  rámec zákonného štatistického zisťovania, a to pre potreby DÚ a MK SR ako aj s cieľom oboznámiť divadlá s novou metodikou štatistického zisťovania. 
V roku 2000 sme začali štatistické súbory spracovávať počítačovo v programe Excel (predtým boli jednotlivé súbory iba ukladané vo Word, sumáre boli robené manuálne).  V priebehu marca 2000 sme spracovali a predložili MK SR a Štatistickému úradu SR spracované údaje za jednotlivé kraje a Slovenskú republiku ako celok, celkovo 8 štatistických súborov s príslušným komentárom, v tlačenej,  aj elektronickej forme. 
V rámci Programu štátnych štatistických zisťovaní sme pre Odbor informatiky MK SR pripravili podklady k vyhodnoteniu finančnej náročnosti  a efektívnosti štatistického zisťovania o divadelnej činnosti. V prípravnej  fáze sme  konzultovali metodické vysvetlivky k novému, Divadelným ústavom iniciovanému formuláru Ročného výkazu o divadle za rok 2000, ktorý si divadlá mali možnosť overiť už v roku 1999 mimo rámec štatistického zisťovania. Na ďalšie pripomienkovanie sme Sekcii umenia MK SR predložili  zoznam spravodajských jednotiek pre rok 2000 podľa jednotlivých krajov a triedenia na štátne, neštátne a obecné divadlá. Po doplnení sme získali oficiálny zoznam spravodajských jednotiek, ktorým zašleme formuláre štatistického zisťovania za rok 2000.
Ako podklad do Ročenky MK SR  sme spracovali rozsiahly materiál o sieti profesionálnych divadiel a scén za roky 1997 -1998 - 1999, ktorý obsahuje údaje o počte divadelných súborov, stálych scénach, zamestnancoch, výkonoch podľa žánrov a predstavení a hospodárení divadiel. Materiál obsahuje údaje za jednotlivé kraje, Slovenskú republiku, divadlá v priamej pôsobnosti MK SR a údaje o Divadelnom ústave. 
 
2/  Analytická činnosť 
OVV sa vo výraznej miere podieľa i na analytickej práci, ktorou je Divadelný ústav poverovaný zo strany Ministerstva kultúry SR. Išlo predovšetkým o vypracovanie auditu divadelných festivalov na Slovensku. Spracovaný  prehľad festivalov obsahuje sumár dôležitých údajov (počet súborov, predstavení, zahraničná účasť, diváci atď.) z jednotlivých ročníkov 16 festivalov, ktoré sa konali na Slovensku v rokoch 1990-1999, vrátane prehľadu o finančných príspevkoch na ich organizáciu zo strany MK SR, ŠFK  PRO SLOVAKIE, samosprávy a iných štátnych a neštátnych inštitúcií a sponzorov.
Z údajov oficiálnych i nových verzií štatistických výkazov sme spracovali analýzy činností štátnych i neštátnych divadiel za roky 1998 a 1999 s percentuálnymi údajmi o návštevnosti doma i v zahraničí  a koeficientom štátnej dotácie na občana a prehľadnú tabuľku o štátnych a neštátnych divadlách na Slovensku v rokoch 1998 a 1999, a to aj v skrátenej  anglickej verzii. Pre Sekciu informatiky MK SR sme pripravili podklady k správe pre organizáciu a financovanie štatistického zisťovania pre budúce roky. 
Divadelný ústav priebežne vypracovával pripomienky k bilaterálnym zmluvám a rokovaniam MK SR s ministerstvami kultúry, resp. s vládami Poľskej republiky, Dánskeho kráľovstva, Maďarskej, Kórejskej a Ukrajinskej republiky, stretnutia ministrov kultúry V4, rokovania s Nemeckom  a pod.

3/ Informačná činnosť
Všetky informácie o domácich a zahraničných podujatiach, ktoré aktívne vyhľadávame u našich partnerov, sa okamžite dostávajú do všetkých divadiel, kultúrnych inštitúcií, do médií ako aj na naše kultúrne zastúpenia cestou mesačne vydávaného spravodajcu Správy  Divadelného ústavu i domácej internetovej stránke Divadelného ústavu. Táto bola  v priebehu roka aktualizovaná a prispôsobená požiadavkám DÚ. Išlo hlavne o zmenu v užívateľskom režime, ktorým  DÚ najnovšie umožňuje priamu aktualizáciu väčšiny uverejnených údajov a o doplnenie archívu premiér slovenských divadiel. Zmeny  na domácej stránke boli vykonané aj v súvislosti s prijatým zákonom o informáciách.  OVV zabezpečovalo  aj priebežnú aktualizáciu  informácií na  www stránkach MK SR, kde dodávame mesačne premiéry, aj ďalšie informačné materiály (edičné tituly, premiéry, novinky). Na rok 2001 sme spracovali termínový kalendár festivalov s aktualizáciou údajov (termíny, kontakty), ktoré sme ponúkli na internetovú stránku MK SR a na požiadanie Slovenskej agentúry pre cestovný ruch pre Kalendár kultúrnych a športových podujatí na rok 2001. 
DÚ spracoval aj  prepojenie webovej stránky na novú stredoeurópsku sieť divadelných informácií, ktorú pod názvom Scenic koordinuje Divadelní ústav Praha.  
Intenzívna spolupráca pri výmene informácií existuje medzi DÚ a slovenskými veľvyslanectvami v zahraničí, ktoré od Divadelného ústavu pravidelne dostávajú propagačné materiály a publikácie. Kooperácia existuje s  Britskou radou, Francúzskym inštitútom, Maďarským  kultúrnym inštitútom, Poľským inštitútom, Sorosovým centrom pre súčasné umenie, Rakúskym kultúrnym centrom v Bratislave a ďalšími kultúrnymi organizáciami. Tlačené média boli informované o všetkých aktivitách DÚ cestou tlačových správ – (k Výročnej správe sú  priložené ohlasy z tlače, ktoré v tlači reagovali na aktivity Divadelného ústavu). Informácie o DÚ začali byť pravidelne uverejňované aj v rámci mesačníka KAM v Bratislave. 
OVV aktualizovalo podklady o slovenských divadlách pre Deutsches Bühnenjahrbuch, spracovalo podklady a informácie o aktivitách slovenského divadelného života pre Regional Consulting ZT, pre medzinárodného Sprievodcu tanca pre knižnice, pre Múzeum bábkového umenia v Charleville-Meziéres o zbierkach a dokumentácii DÚ o bábkovom divadle. 

4/ Dokumentačná činnosť 
Informačné a dokumentačné materiály z jednotlivých divadiel a inscenácií sa na DÚ sústreďujú od minulého roku už na základe vzájomnej Dohody medzi divadlami a Divadelným ústavom v ktorej sa divadlo zaväzuje poskytovať v stanovených lehotách po premiére základný dokumentačný materiál. Pre DÚ plynie, a nielen z tejto Dohody, záväzok komplexne spracovávať dokumentáciu a sprístupňovať ju odbornej i širšej, domácej i zahraničnej verejnosti. 
Pre sezónu 2000 - 2001 sme pripravili  prehľadnú evidenciu dokumentácie k inscenáciám pre každé divadlo samostatne, kde sa priebežne zaznamenávajú premiéry, evidujú dodané dokumentačné materiály a ich odovzdanie dokumentačnému oddeleniu. Podarilo sa nám doplniť dokumentáciu za minulé sezóny najmä z jednotlivých festivalov (Sám na javisku - Trenčín, Víkend atraktívneho divadla - Zvolen, Kaukliar – Bratislava).

5/ Zahraničné aktivity

a/ Kontakty s partnerskými divadelnými ústavmi  
Najvýznamnejšou zahraničnou aktivitou Divadelného ústavu je spolupráca s partnerskými ústavmi v krajinách V4. Divadelný ústav je v pravidelnom kontakte s českým, maďarským a poľským divadelným inštitútom, dochádza k výmene informácií, expertov i dokumentácie. V dňoch 11.- 14. mája sa v Budapešti uskutočnilo stretnutie zástupcov divadelných ústavov krajín Višegrágskej štvorky, ktoré pod záštitou maďarského ministra národného kultúrneho dedičstva pán Zoltána Rockenbauera, pripravil budapeštiansky Országos Színháztörténeti Múzeum és Intézet. Účastníci prezentujúci varšavské divadelné múzeum ako aj  pražský a bratislavský divadelný ústav sa venovali skúsenostiam  z oblasti uchovávania divadelného dedičstva, možnostiam širšej výmeny informácií, archívnych materiálov, ale aj odborníkov. Stretnutie prinieslo viacero významných podnetov pre spoločné projekty divadelného výskumu, výstav či pre spoluprácu v publikačnej oblasti. Táto by sa mala predovšetkým  zameriavať na podporu súčasnej divadelnej tvorby cestou prekladov a distribúcie nových textov v rámci  krajín stredoeurópskeho priestoru. Na základe dohovorov bolo spracované memorandum o vzájomnej spolupráci, ktoré je v súčasnosti v štádiu prerokovávania. Stretnutie bolo spojené s prehliadkou  priestorov  hosťujúceho ústavu, v ktorých  boli na základe grantu ministerstva zrekonštruované priestory videoprezentácie. 
Stretnutie zástupcov divadelných ústavov V4 spojené s prezentáciou  ich informačných databáz sa uskutočnilo 25. – 26. septembra v rámci Divadelnej Nitry. Riaditeľka Divadelného ústavu pozvala zástupcov partnerských inštitúcií z krajín V4, riaditeľa budapeštianskeho Hungarian Theatre Museum and Institute dr. Pétera Mllera a odborného pracovníka Gyrgy Országha, Halinu Waszkiel z varšavského Theatre Muzeum, Moniku Wawrzyniak z The Society of Artists of Polish Stages a Ondřeja Svobodu z pražského Divadelného ústavu.  Súčasťou stretnutia bola aj prezentácia jednotlivých národných databáz pre verejnosť. Prezentácia potvrdila, že všetky štyri inštitúcie zvolili veľmi blízke riešenia, ktoré sú navzájom ľahko kompatibilné. Blízkosť predmetu databáz i jednotlivé riešenia umožnia ich skoré prepojenie cez Internet. Horizont intenzívnej spolupráce limituje dnes len rýchlosť, s ktorou sa jednotlivým inštitútom podarí doplniť databázy takým množstvom údajov, aby mali pre ostatných partnerov význam. Divadelnému ústavu by sa to mohlo podariť približne do konca roka 2002. 

b/ Činnosť slovenských centier medzinárodných mimovládnych organizácií
DÚ spolupracuje so slovenskými centrami mimovládnych medzinárodných organizácií, ktoré pôsobia v oblasti divadla. Rokovania prebiehali so zástupcami ASSITEJ a vyvrcholili spoluprácou pri organizácii festivalu Bábkárska Bystrica 2000.  Uzavretiu zmluvy medzi DÚ a ASSITEJ nateraz bráni neujasnenosť vnútornej štruktúry samotného slovenského centra ASSITEJ. 
V spolupráci s AICT (Medzinárodná asociácia divadelných kritikov) Divadelný ústav zabezpečoval organizáciu  Medzinárodného seminára pre mladých kritikov, ktorý sa uskutočnil v rámci Medzinárodného festivalu Divadelná Nitra 22. - 27. septembra 2000. 
Aktívna bola v roku 2000 činnosť  mimovládnej organizácie  ITI -  Medzinárodného divadelného inštitútu.  Zástupca SR prof. Šimková  bola menovaná do Exekutívnej rady ITI a za predsedníčku edukačnej komisie. Pri príležitosti kongresu vydalo ITI aktualizovaný adresár divadelných inštitúcií na svete World Theatre Directory, ktorý je dostupný v tlačenej podobe i na internete. Divadelný ústav a ITI poskytli poklady za Slovenskú republiku a rovnako zabezpečili aj zaslanie článku prezentujúceho slovenské divadlo za posledné tri roky do celosvetovo distribuovanej publikácie World of Theatre. 
Publikáciu ITI preberá paralelne aj komerčné vydavateľstvo Routledge. Divadelný ústav zabezpečil preklad Posolstva ITI k Medzinárodnému dňu divadla a životopisu jeho autora Michaela Tremblaya ako aj preklad Posolstva k Medzinárodnému dňu tanca a krátkych životopisov jeho autorov Alicie Alonso a Jiřího Kyliána. Všetky informácie, ktoré DÚ získal o svetovom divadle spracoval a rozšíril cestou Spravodajcu DÚ. Zasadanie Slovenského centra ITI sa z iniciatívy Divadelného ústavu uskutočnilo dňa 19. júna. Na stretnutie boli pozvaní zástupcovia všetkých štátnych i neštátnych divadiel, asociácií i jednotlivci. Na základe rokovania boli dohodnuté základné parametre vzťahu medzi Divadelným ústavom a slovenským centrom ITI s tým, že Divadelný ústav bude aj v budúcnosti zabezpečovať výkon správy tejto organizácie.
Činnosť a prevádzkovanie slovenských centier mimovládnych  organizácií je však potrebne systematicky doriešiť.

6/ Domáce podujatia sú zahraničnou účasťou  
Jednou z významných aktivít Divadelného ústavu so zahraničnou účasťou bola tvorivá dramatická dielňa s britskou dramatičkou Charlotte Keatley a teoretičkou a režisérkou Nestou Jones. Dielňa sa uskutočnila v dňoch 22. - 25. marca 2000. 
Akcia nadväzovala na seminár o aktivitách prestížneho londýnskeho divadla Royal Court Theatre, ktorý sa uskutočnil v rámci Divadelnej Nitry 1999 na základe spolupráce Britskej rady a Divadelného ústavu Bratislava. Program marcového stretnutia obsahoval informačné bloky o vývoji súčasnej britskej drámy, aj intenzívnu tvorivú prácu, do ktorej sa zapojili divadelní, rozhlasoví či filmoví dramaturgovia, autori, študenti VŠMU, ale aj pedagógovia anglického jazyka a divadelní kritici. Workshop pre desiatky potencionálnych divadelných autorov sa stal inšpiratívnym stretnutím a poukázal na užitočnosť organizácie podobných aktivít aj do budúcnosti.
Divadelný ústav sa podieľal na príprave podkladov o DÚ pre bulletin ako aj na príprave seminára v rámci Festivalu Astorka Korzo´90, na ktorom sa zúčastnili aj zahraniční hostia.
Divadelný ústav prijal na základe iniciatívy Maďarského centra ITI na jednodňovú návštevu  zahraničných hostí riaditeľov divadiel a zástupcov ITI z USA v Bratislave dňa 25. 2. 2000, počas ktorej im boli predstavené ukážky zo slovenskej divadelnej tvorby a prezentovaná práca niektorých divadelných scénografov.
	Divadelný ústav spolupracoval na organizácii návštevy zástupcov Edinburgského festivalu, ktorá sa uskutočnila  počas konania Bratislavských hudobných slávností a  Medzinárodného festivalu Divadelná Nitra v dňoch 21. - 28. 9. 2000. Pobyt britských hostí na Slovensku sprostredkovalo Veľvyslanectvo Slovenskej republiky v Londýne, finančne sa na ňom podieľalo Ministerstvo kultúry SR, organizačnú a odbornú stránku zabezpečoval Divadelný ústav. Delegácia britských hostí  pozostávala z Nelsona Fernandeza z Visiting Arts v Londýne, Stelly Hallovej, riaditeľky Belfast Festival at Queens, Jamesa Tysona – dramaturga z Chapter Theatre v Cardiffe a Tomeka Borka – umeleckého riaditeľa Universal Arts a The Gateway Theatre z Edinburghu. V rámci festivalu Divadelná Nitra sa im predstavilo Slovenské národné divadlo s ocenenou inscenáciou uplynulej sezóny – Ionescovými Stoličkami, Divadlo Andreja Bagara v Nitre s  Čechovovou Čajkou v réžii Svetozára Sprušanského, inscenácia Pokazený čas v réžii Jána Štrbáka ako aj  bábková inscenácia Divadla PIKI – Paskudárium, v uplynulom roku ocenená na medzinárodnom festivale MittelFest Cividale v Taliansku. Hostia navštívili aj Divadlo SNP v Martine, kde mali možnosť vidieť predstavenie inscenácie hry Alžbeta Báthory v adaptácii a réžii Silvestra Lavríka. Z ponuky inscenácií bratislavských divadelných súborov si zahraniční hostia vybrali predstavenia Sami Meri Vari a From a Distance v interpretácii Divadla Stoka a špeciálne zostavené vystúpenie Bratislavského divadla tanca, ktoré sa prezentovalo troma choreografiami: One Hit Wonder (Petr Mika a Oľga Cobos ), Two and T (Bill Young) a Família Kalašnikov od Daniela Ezralowa.  V rámci návštevy sa uskutočnilo aj vystúpenie študentov ČaBF VŠMU v Kaplnke VŠMU, ktorí uviedli Ostrovského Nevestu bez vena, Brechtovho Baala a Schwabove Prezidentky. Výsledkom návštevy je záujem o hosťovanie Divadla Astorka Korzo 90 či BDT na Festivale Fringe Edinburg a pozvanie režiséra Svetozára Spušanského na spoluprácu s divadlom z Cardiffu.

V. ROZPOČET ORGANIZÁCIE

Základné rozpočtové údaje rok 2000:
Divadelný ústav na rok 2000 mal schválený rozpis záväzných ukazovateľov štátneho rozpočtu bežný transfér na činnosť v celkovej výške 15 000 tis. Sk.
Rozpočtovými opatreniami v priebehu roka sa upravoval rozpis nasledovne:

Na výstavu 80 rokov SND / Vychodil / Praha .........30 tis. Sk
( MK – 2765/2000 – 700 )
Na prijatie súboru tanca Liat Dror Nir Ben Gal Dance Company........................................... 170 tis. Sk
( MK – 2778/2000 - 700 )
Slovenské divadlo v Prahe..........................198 tis. Sk
( MK – 3728/ 2000 – 700 )
Čiastočné financ. Projektov na kult. aktivity..... 430 tis. Sk
( MK – 3728/ 2000 – 700 )
Čiastočné financ. Projektov na kult. aktivity......270 tis. Sk
( MK – 3976/ 2000 – 700 )
Valorizácia mzdových prostriedkov...................88 tis. Sk
( MK – 4167/ 2000 – 700 )
Čiastočné financ. Projektov na kult. aktivity......195 tis. Sk
( MK – 4341/ 2000 – 700 )
Seminár ml. divadelných kritikov AICT Nitra........300 tis. Sk
( MK – 4658/ 2000 – 700 )
Čiastočné financ. Projektov na kult. aktivity......460 tis. Sk
( MK – 5331/ 2000 – 700 )
Prijatie delegácie z Edinburgu .....................38 tis. Sk
( MK – 5730/ 2000 – 700 )
Storno na výstavu Scénománia VPS .................-180 tis. Sk
( MK – 6023/ 2000 – 700 )
Rast reálnych miezd na r. 2000......................41 tis. Sk
( MK – 7594/ 2000 – 700 )

Celkom                                         17 040 tis. Sk

 Bežný transfer na činnosť - čerpanie k 31. 12. 2000

Bežné transfery na rovnakej vládnej úrovni k podpoložke 64101
(v tis.Sk)
Ukazovateľ	 	             1999	2000	 	 	k 31.12.2000	
 	r.	       Skutočnosť	  Schvál. rozpočet	Upravený rozpočet	Skutočnosť 	
 	 	Celkom	fin.transf.	Celkom	fin.transf.	Celkom	fin.transf.	Celkom	fin.transf.	
Výnosy z hlavnej činnosti príspevkovej	 	 	 	 	 	 	 	 	 	
organizácie celkom	1	18709	17783	15375	15000	17415	17040	17982	17040	
Z toho:	 	 	 	 	 	 	 	 	 	
-prevádzkové dotácie (691)	2	17783	17783	15000	15000	17040	17040	17040	17040	
- tržby za predaj vlastných výrobkov a služieb	3	479	 	286	 	286	 	531	 	
   z toho : tržby z prenájmu	4	 	 	 	 	 	 	 	 	
-iné ostatné výnosy (649)	5	447	 	89	 	89	 	411	 	
  z toho: použitie prostr. FR a RF na úhr.nákl.	6	 	 	 	 	 	 	 	 	
              zo štátnych fondov	7	 	 	 	 	 	 	 	 	
              od iných organ. z prostr. ŠR	8	 	 	 	 	 	 	 	 	
- tržby za predaja HIM a HIM (651)	9	 	 	 	 	 	 	 	 	
Náklady na hlavnú činnosť prísp.org.	10	18701	17783	15375	15000	17415	17040	17497	16678	
V tom:	 	 	 	 	 	 	 	 	 	
-spotrebované nákupy (50)	11	1554	1321	920	810	1040	930	1035	930	
 z toho: spotreba materiálu (501)	12	1442	1209	450	340	957	760	957	760	
            z toho: kancelárske potreby 	13	384	384	300	300	384	384	384	384	
                        pohonné hmoty	14	97	97	80	80	90	80	85	80	
                        drobný hmotný majetok	15	830	597	220	220	220	220	229	220	
            spotreba energie (502)	16	 	 	 	 	 	 	 	 	
            predaný tovar (504)	17	 	 	 	 	 	 	 	 	
- služby (51)	18	5207	4868	3863	3600	5644	5381	6054	5381	
z toho: opravy a údržba (511)	19	92	82	70	70	90	90	90	90	
           cestovné (512)	20	207	115	194	194	229	229	255	229	
           náklady na reprezentáciu (513)	21	37	37	36	36	36	36	30	30	
           ostatné služby (518)	22	4871	4634	3562	3300	5289	5026	5679	5032	
           z toho: výkony spojov 	23	400	400	410	410	410	410	493	493	
                      nájomné	24	741	741	750	750	750	750	670	670	
                      DNIM	40	58	58	25	25	25	25	73	73	
- osobné náklady (52)	26	9653	9714	8152	8152	8411	8411	8452	8411	
   z toho : mzdové (521)	27	7714	7714	6152	6152	6376	6376	6284	6284	
  z toho: na základe dohôd o prácach	28	2355	2370	944	944	1035	1035	1018	1018	
 vykonávaných mimo pracovného pomeru	 	 	 	 	 	 	 	 	 	
               náklady na sociál.poist.(524+525)	29	1939	2000	2000	2000	2035	2035	2168	2127	
               sociálne náklady (527+528)	30	 	 	 	 	210	 	207	74	
               z toho: príspev.na stravovanie	31	 	 	 	 	210	 	207	74	
- dane a poplatky (53)	32	16	16	20	20	20	20	20	20	
- ostatné náklady (54)	33	836	429	920	918	800	798	608	608	
- odpisy, predaný maj.a rezervy (55)	34	1435	1435	1500	1500	1500	1500	1328	1328	
  z toho: odpisy NHIM a HIM (551)           	35	1435	1435	1500	1500	1500	1500	1328	1328	
             zostat.cena predaného NHIM a HIM	36	 	 	 	 	 	 	 	 	
Hospodársky výsledok	37	8	 	 	 	 	 	485	 	
Odvody spolu	38	 	 	 	 	 	 	 	 	
            z toho: odvody z činnosti	39	 	 	 	 	 	 	 	 	

Výnosy z hlavnej činnosti príspevkovej organizácie   17 982

Prevádzkové dotácie - transfery /691/         17 040
Tržby  za predaj /601 + 602/                     273
Tržby z prenájmu                                  -            

Náklady na hlavnú činnosť príspevkovej organizácie   17 496

Spotrebované nákupy /50/                         1 035
Služby / 51 /                                    6 054
Osobné náklady /52/                              8 452 
Iné náklady / 53+54+55 /          		    1 956	
Hospodársky výsledok                               485  

Komentár :

Tržby za predaj vlastných výrobkov ( 601 + 602 ) -  predstavujú tržby za vyfakturované, resp. zaplatené publikácie. Tržby za služby - výstrižkovú službu, služby knižnice a služby videodokumentácie.

Hodnotenie dosiahnutých príjmov z činnosti

D r u h  p r í j m o v                         
	Rozpočet pôvodný	Rozpočet upravený	Skutočnosť 
1999	Skutočnosť 
2000	
Tržby za vlastné výrobky	249	249	175	198	
Tržby za služby	40	60	51	75	
Ostatné výnosy:		   537	557	411	
v tom: úroky	89	126	111	133	
  iné ostatné výnosy		441	441	278	
Iné - zmena stavu výrobkov
		104	143	257	
Tržby a výnosy celkom	378	846	926	942	

Hodnotenie výšky nákladov 

Náklady na bežnú prevádzku:
	
                    				    Rok 2000               Rok 1999

Pôvodný rozpočet         6 390 tis.              5 855 tis.
Upravený rozpočet        6 808 tis.              7 294 tis.
Skutočnosť               6 682 tis.              7 749 tis.

Náklady na bežnú prevádzku v roku 2000 boli adekvátne zvyšované podľa potrieb organizácie v priebehu celého roku .
Podiel bežného trasferu na bežnú prevádzku k celkovému transferu predstavuje 38,10%.
V roku 1999 tento podiel činil 41,02 %.
                             
   Náklady na kultúrne aktivity: 
					
                                                           Rok 2000                     Rok 1999
        
Pôvodný rozpočet         8 985 tis.                 9 327 tis.
Upravený rozpočet        9 419 tis.                 8 956 tis.
Skutočnosť              10 055 tis.                 9 419 tis.

   V nákladoch na kultúrnu činnosť ide hlavne o edičnú činnosť (vydávanie neperiodických a periodických titulov), činnosť knižnice, dokumentácie, výstavy, semináre a náklady na depozit zbierkových fondov.  
   Ďalej ide prevažne o mzdové náklady  pracovníkov zabezpečujúcich kultúrne aktivity  ústavu v zmysle zriaďovacej listiny.              

Zahraničné aktivity
				
                                                     Rok 2000                     Rok 1999
          
Pôvodný rozpočet          0        		           0
Upravený rozpočet       536 tis.                    1 533 tis.
Skutočnosť- náklady     536 tis.                    1 533 tis.
 
Zahraničné aktivity boli v priebehu roku 2000 realizované v náväznosti na plán zahraničných stykov rezortu kultúry SR. V rámci bežného transferu organizácie bola zahraničná  činnosť organizácie realizovaná na zintenzívnenie kontaktov s inštitúciami podobného charakteru v zahraničí. V rámci zahraničných kontaktov sa DÚ prednostne orientoval na partnerské inštitúcie v rámci V4.

  
 Čerpanie nákladov na reprezentačné účely
   		                                                   
                                           Rok 2000               Rok 1999			
   
Rozpočet           36 tis.                   40 tis. 
Skutočnosť         30 tis.                   37 tis.

Náklady na reprezentačné účely boli vynakladané iba v nevyhnutnej miere a obmedzilo sa len na   podanie občerstvenia pri pracovných rokovaniach, vernisáži výstav, seminároch a prijatí zahraničných hostí. Index šetrenia oproti roku 1999 je 0,81.

Náklady na hlavnú činnosť organizácie 

Spotrebované nákupy ( 50 ) – na účte 50 sa nachádzajú náklady organizácie  na spotrebný materiál  ako kancelárske potreby, spotreba materiálu vyplývajúca z hlavnej činnosti organizácie t.j. nákup kníh do knižného fondu organizácie, časopisov, novín potrebných na výstrižkovú službu pre inštitúcie ktoré si túto službu objednajú. Schválený rozpočet po úpravách v priebehu roka bol na uvedenú položku 930 tis. Sk, skutočné čerpanie 1 035 tis. Sk.

Služby ( 51 ) – všetky prvotné náklady na externé služby dodávateľov a iných organizácií za výkony rôzneho druhu služieb organizácia účtuje na uvedenom účte. Sú to služby za nájomné, výkony spojov, dopravné, poštovné, autorské honoráre, tlač a grafické spracovanie, náklady na reprezentáciu a cestovné. Schválená úprava rozpočtu bola 5 381 tis. Sk, skutočné čerpanie bolo 6 054 tis. Sk. Na vykrytie zvýšených nákladov organizácia použila svoje vlastné tržby a iné výnosy.  

Osobné náklady ( 52 ) – sú to vlastne mzdové náklady zamestnancov  ich hrubé mzdy ako aj náklady na práce vykonávané na základe uzatvorenej dohody o pracovnej činnosti a dohody o vykonaní práce podľa zákonníka práce. Schválené finančné prostriedky po úprave rozpočtu z bežného transferu boli 8 411 tis. Sk, skutočné čerpanie 8 452 tis. Sk.

Prehľad o zamestnancoch a čerpaní mzdových prostriedkov príspevkových organizácii
Por.	 	Ukazovateľ	Merná 	Skutočnosť 	Schválený 	Upravený 	Skutočnosť	 	Index	 	
číslo	 		 	jednotka	za rok	rozpočet	rozpočet	za rok	 		 	
 	 		 	 	1999	2000	2000	2000	/ 4 : 2 /	/ 4 : 3 /	/ 4 : 1 /	
 	 	     a	 	      b	1	2	3	4	5	6	7	
1.	Limit počtu zamestnancov	osoby	31	31	31	1	1	1	 	
2.	Priemerný prepočítaný počet zamestnancov	osoby	31	31	31	31	1	1	1	
 	v tom: špičkoví odborníci	osoby	4	2	2	2	1	1	0,5	
 	          odborní/ umeleckí	osoby	0	0	0	0	0	0	0	
3.	Mzdové náklady ( r. 27 prílohy 641 )	tis. Sk	7 714	6152	6376	6284	1,02	0,98	0,81	
3.1.	z toho: tarifné */ zmluvné** platy	tis. Sk	3261	3261	3278	3278	1,005	1	1,005	
 	           v tom : tarifné * platy špičkových odb.	tis. Sk	729	480	480	480	1	1	0,65	
3.2.	           príplatky: osobné */ rolovné**	tis. Sk	1525	1525	1515	1479	0,96	0,97	0,96	
 	                          za riadenie/ počet riad. prac.	tis. Sk	167	167	167	168	1,005	1,005	1,005	
 	                         ostatné	tis. Sk	0	0	0	0	0	0	0	
3.3.	           odmeny spolu	tis. Sk	573	422	509	509	1,2	1	0,88	
 	           v tom: mimoriadne	tis. Sk	0	0	30	30	0	1	0	
 	                     iné ( konkrétne vymenovať )	tis. Sk	0	0	0	0	0	0	0	
 	                     výkonnostné	tis. Sk	0	0	0	0	0	0	0	
 	                     pracov.a život. jubileá	tis. Sk	0	0	0	0	0	0	0	
4.	Priemerná mesačná mzda ( Sk )	Sk	13271	14000	14000	13996	0,99	0,99	1,05	
5.	OON / počet dohôd  ( r. 28 prílohy 641 )	tis. Sk	2355	944	1074	1018	1,07	0,94	0,43	
6.	Počet pracovníkov vykonávajúcich	 	 	 	 	 	 	 	 	
 	práce v rámci verojnoprospeš.prác	osoby	0	0	0	0	0	0	0	
7.	Počet pracovníkov vykonávajúcich	 	 	 	 	 	 	 	 	
 	civilnú službu	 	osoby	0	0	0	2	0	0	0	
	Platí pre PO odmeňované podľa zákona č. 143/92 Zb.* a č. 1/92 Zb.**								

Iné náklady ( 53 + 54 + 55 + 59 ) – sú náklady na daňové poplatky organizácie, ostatné náklady a odpisy organizácie. Odpisy hmotného a nehmotného majetku tvoria fond reprodukcie organizácie. Schválené finančné prostriedky po úprave rozpočtu bežného transferu účtovná skupina  59 – 20 tis. Sk -  čerpané 20 tis. Sk, účtovná skupina 54 – schválené 798 tis. Sk – čerpané 608 tis. Sk, účtovná skupina 55 schválené 1 500 tis. Sk – čerpané 1 328 tis. Sk. 

Mimorozpočtové príjmy

Celkovú výšku  mimorozpočtových príjmov uvádzame v  časovom      
slede ako nám boli schválené  zo ŠFK PRO SLOVAKIA.

 Text - číslo
zmluvy
	Výška podľa zmlúv	Schválené	Čerpanie	
ŠFK - 1310/51/2000	75 000,-	75 000,-	75 000,-	
ŠFK- 1310/48/2000	70 000,-	70 000,-	70 000,-	
ŠFK - 1310/47/2000	30 000,-	30 000,-	0,-	
CELKOM:	175 000,-	175 000,-	145 000,-	

Mimorozpočtové prostriedky z ŠFK Pro Slovakia boli určené na edičnú činnosť na vydanie neperiodických publikácií nasledovne:
J. Jamnický : Princ a mág - 75 000,- Sk
P. Pavis: Divadelný slovník - 70 000,- Sk
P. Scherhaufer: Čítanka z dejín div. teórie - 30 000,- Sk

Finančné prostriedky vo výške 30 000,- Sk na publikáciu Peter Scherhaufer: Čítanka z dejín divadelnej réžie 4. časť sme z dôvodu presunu vydania tejto publikácie z roku 2000 na rok 2001 vrátili. Ide o mimoriadne náročnú publikáciu na overovanie citátov a zdrojov, ktoré použil prof. Peter Scherhaufer, a ktoré DÚ získava po rôznych linkách v celej Európe.
Finančné prostriedky boli odvedené dňa 25. 1. 2001.

Projekty realizované z prostriedkov MK SR v rámci úprav rozpočtu / VPS/

Projekty boli zrealizované v priebehu roku 2000.

E. F. Lichte: Dejiny drámy –  v roku 2000 išlo o prípravu rukopisu poprednej svetovej teatrologičky. V roku 2001 DÚ plánuje vydanie knihy. Celkové náklady v r. 2000  činili 
108 881,10 Sk. 

Z. B. – Hlavenková – Astorka – Korzo 90 – kompletnú prípravu rukopisu, vrátane redakčných prác a posudkov vyplatil DÚ v roku 2000. Tlač a grafické spracovanie publikácie  uhradí Divadlo Astorka – Korzo 90. Celkové náklady DÚ činili 70 000,- Sk.

P. Pavis: Divadelný slovník - ide o prvé slovenské vydanie svojho druhu na Slovensku  určené pre odbornú i laickú verejnosť a predpokladá sa jeho intenzívne využitie pre študentov umeleckých a humanitných škôl. Celkové náklady na vydanie publikácie činili 566 376,- Sk. Finančne sa na vydaní publikácie podielali Francúzsky inštitút v Bratislave
a ŠFK Pro – Slovákia.

J. Jamnický : Princ a mág -   publikácia vyšla za koncom roka 2000. V priebehu roku sme žiadali MK SR o zmenu názvu  čo nám bolo schválené. Celkové náklady na vydanie publikácie činili 236 649,60 Sk. V celkových nákladoch sú zahrnuté aj platby z roku 1999 na autorské honoráre. Finančne sa na výrobe publikácie podielal ŠFK Pro Slovakia. 

GunaGu - remix  - publikácia vyšla za spolupráce L.C.A Levice. Náklady činili 269 395,- Sk. Publikácia zaznamenala veľmi dobrý ohlas u odbornej verejnosti a bežných čitateľov.

P. Scherhaufer: Čítanka z dejín div. réžie - v roku 2000 sme zakúpili autorské práva na vydanie štvrtej časti a preklad odborných textov z nemeckého a českého jazyka. Taktiež sme uhradili odbornú a konzultačnú činnosť pripraveného rukopisu. Keďže ide o veľmi náročnú publikáciu na overovanie citátov a zdrojov, vydanie publikácie sme presunuli z časových dôvodov na rok 2001. Celkové náklady za rok 2000 boli 118 140,- Sk.

Slovak Theatre - reprezentačná publikácia, ktorá prináša ucelený pohľad na dosiahnuté výsledky slovenského divadla za posledných 10 rokov. Celkové náklady boli 153 658,70 Sk. 

Zápas o zmysel a podobu SND ( Dokumenty 1 – 2 ) - publikácia v dvoch zväzkoch.
Namiesto plánovanej mäkkej väzby, zvýšením počtu strán pre obidva zväzky sme pristúpili k vydaniu v tvrdej väzbe.  Dvojzväzková publikácia bola jedna z najnákladovejších, ale patrí k základným prameňom vzniku profesionálneho divadla na Slovensku. Celkové náklady na dva zväzky činili 700 554,- Sk. Časť nákladov /autorské honoráre za zostavenie diela a registre/ boli vyplatené už v roku 1999.

Scénománia - katalóg - katalóg Scénománia mal byť súčasťou výstavy Scénománia, ktorú sme plánovali v Bratislave a mali o ňu veľký záujem aj kultúrne inšt. v zahraničí.
Zo zdravotných dôvodu autora sa tento projekt neuskutočnil.  Schválené finančné prostriedky v celkovej výške 200 000,- Sk neboli vyčerpané. Vrátené na bežný účet MK SR.

Okrem schválených edičných projektov v rámci VPS sme v rokou 2000 vydali publikácie:
Ročenka 1999/2000, Sprievodca Divadelnou sezónou 1999/2000, S. Shepard: Hry, Contemporary Slovak Drama 2. Náklady na uvedené publikácie boli hradené z bežného transferu na rok 2000.

V rozpracovaní sú publikácie ktoré budú ukončené v roku 2001  a boli financované v rokoch 1999 / 2000 ako : T. Ursínyová – M.Kišonová – Hubová : Volali ma Mimi, D.Mamet: Hry, A.Schnitzler : Hry, S.I.Witkiewicz: Hry, Dráma 2000, J.Barč – Ivan: Hry, Carlson: Dejiny div. teorií.

VI. PERSONÁLNE OTÁZKY

Súčasná organizačná štruktúra: 

Oddelenie vonkajších vzťahov:
-	agenda vonkajších vzťahov DÚ, vrátane kontaktov s domácimi a zahraničnými partnerskými inštitúciami a so štátnymi a neštátnymi divadlami, so slovenskými centrami mimovládnych organizácií v oblasti divadla, so zahraničnými kultúrnymi inštitútmi na Slovensku a slovenskými inštitútmi v zahraničí, podiel  na organizovaní výstav a iných foriem prezentácií činnosti DÚ a divadelnej kultúry Slovenska. 

Oddelenie výskumu a edičnej činnosti:
-	výskum súčasného slovenského divadla a vydávanie literatúry z oblasti divadla - publikácia pôvodných divadelných hier, preklady zahraničných hier, pôvodná a prekladová teatrologická literatúra, zborník Sprievodca divadelnou sezónou a pravidelná ročenka Divadlá na Slovensku - základný dokumentačný a faktografický materiál k jednotlivým sezónam. Vydávanie propagačnej neperiodickej publikácie v anglickej mutácii Slovak Theatre a od roku 1999 v edícii Contemporary Slovak Drama preklad pôvodných hier do anglického jazyka za účelom ich propagácie a podpory inscenovania v zahraničí. Vydávanie spravodaj  Správy Divadelného ústavu a pripravuje informačný systém THEISA a  výskumné činnosti súvisiace s prípravou Divadelného múzea.

Oddelenie divadelnej dokumentácie a informatiky:
-	zhromažďuje a systematicky spracúva informačné, dokumentačné a archívne materiály  týkajúce sa slovenského profesionálneho divadla od jeho vzniku roku 1920 až po súčasnosť. Poskytuje bezplatné služby verejnosti - prezenčné štúdium zbierkových  fondov, videotéky,  audionahrávok.

Obrázok: Organizačná štruktúra a dosiahnuté vzdelanie zamestnancov DÚ

VII. CIELE A PREHĽAD ICH PLNENIA

Priority na roky 2000 – 2002

1. doriešenie priestorových problémov súvisiacich najmä s neštandardnými podmienkami uskladnenia zbierkových fondov  a skvalitnenie podmienok pre štúdium, technické dobudovanie archívnych fondov   

2. prechod na komplexné počítačové spracovanie archívnych, dokumentačných, knižničných fondov - operatívnejšie využívanie historických prameňov

3. digitalizácia zvukových pásov osobností slovenského profesionálneho divadla – prechod na nosiče, ktoré nepodliehajú zmenám času ani klimatickým podmienkam a zároveň umožňujú operatívnejšie využívanie historických prameňov
 
4. edičná činnosť   - vydávanie základných  publikácií o divadle  - divadelná ročenka so súpisom premiér a kompetnej bibliografie vrátane menného  registra, Sprievodca  sezónou, Slovak Theatre, Cotemporary Slovak Drama, Správy DÚ. Na ďalších teatrologických publikácií  sa musia  finančne podieľať neštátne subjekty – nadácie, fondy a pod. Odborná periodická literatúra  zostáva fungovať v rámci „voľného  prostredia“.

5. odborno-technické vybavenie pracovísk DÚ  

 6. prezentácie slovenského divadelného umenia  v zahraničí prostredníctvom kultúrnych inštitútov a našich zastupiteľstiev v zahraničí 
  
7.	 doriešenie  vzťahu DÚ k nevládnym inštitúciám

8.	riešenie situácie súvisiacej s prípravou expozície dejín profesionálneho divadla 20. storočia na Slovensku v historickej budove  DJZ Prešov

9. personálna reorganizácia v súvislosti s kontraktovým   systémom  a v súvislosti s Auditom

  10. prechod na právnu formu neziskovej organizácie poskytujúcej verejnoprospešné služby a zapojenie sa do programového viacročného financovania určeného predovšetkým na budovanie informačnej databázy, zbierkových fondov a propagácie slovenského divadla v zahraničí – v rozsahu, v akom ho robí DÚ doteraz, aby mohla byť zabezpečená kontinuita týchto činností

   11. systematické a dopĺňanie a dobudovanie zbierkových  fondov

   12. operatívne doriešenie  finančných škôd  a nesprávnych    rozhodnutí  predchádzajúceho vedenia - viď Správa finančnej kontroly, ktorá po skončení hĺbkovej kontroly za roky 1997, 1998 a 1999 koncom roka 1999 zistila závažné nedostatky najmä v roku 1998.

Kritéria hodnotenia: viď priložené ohlasy z tlače.

VIII. HODNOTENIE DOSIAHNUTÝCH VÝSLEDKOV

Divadelný ústav v roku 2000 realizoval plánované úlohy a s pridelenými finančnými prostriedkami narábal hospodárne a v súlade s rozpočtovými pravidlami a schváleným plánom kultúrnych odborných činností

IX._HLAVNÉ SKUPINY UŽÍVATEĽOV VÝSTUPOV ORGANIZÁCIE:

    Výstupy Divadelného ústavu - knižničné služby, služby  videotéky a dokumentácie sú určené a využívané Ministerstvom kultúry SR i širokým okruhom užívateľov: z radov zastupiteľských úradov SR v zahraničí, slovenských inštitútov, divadiel a profesných organizácií. Užívateľmi sú najmä  divadelní režiséri, teatrológovia, dramaturgovia, scénickí a kostýmoví výtvarníci, študenti vysokých škôl umeleckého zamerania, študenti konzervatórií a stredných umeleckých škôl a široká verejnosť. Záujemcovia si môžu prezrieť videozáznamy divadelných predstavení vo videoštudovni, prezenčné a tiež absenčné služby poskytuje čitateľom knižnica, obsahujúca cca 30.000 zväzkov teatrologickej literatúry, divadelných textov a  slovenské a zahraničné periodiká. V roku 2000 sa uskutočnilo 3.600 absenčných výpožičiek a 2.400 prezenčných. Odborné poradenské služby a konzultácie v oblasti zbierkových a dokumentačných fondov poskytujeme v oddelení dokumentácie, užívateľmi sú najmä poslucháči vysokých škôl umeleckého a humanitného zamerania. 
     Výstavná činnosť Divadelného ústavu je určená divadelným profesionálom a širokej verejnosti.
     Edičné projekty sú určené divadelným teoretikom, a praktikom, študentom stredných a vysokých škôl umeleckého zamerania, ako aj širokej verejnosti. Pravidelným výstupom sú Správy Divadelného ústavu, ktoré obsahujú informácie o divadelných premiérach, divadelných aktivitách doma a v zahraničí, seminároch, festivaloch a pod. a sú rozosielané na zastupiteľské úrady, slovenské inštitúty zahraničí,  divadlám, umeleckým školám,  inštitúciám s umeleckým zameraním, médiám, mimovládnym organizáciám a pod.
      Štatistické ukazovatele, ktoré spracúva Divadelný ústav za jednotlivé divadlá, využíva najmä Štatistický úrad SR a Ministerstvo kultúry SR. Informácie o službách poskytovaných Divadelným ústavom je možné získať na www stránkach Divadelného ústavu: www. theatre.sk